નવી દિલ્હી, 11 ફેબ્રુઆરી: 14 ફેબ્રુઆરીથી ક્રિકેટનો મહાકુંભ એટલે કે આસીસી ક્રિકેટ વર્લ્ડકપ 2015ની શરૂ થઇ રહી છે. ભારતીય ક્રિકેટ ચાહકોમાં ભારતીય ટીમને જીતવાને લઇને ઘણી શંકા-કૂશંકાઓ છે. કેમકે હાલની નજીકની શ્રેણીઓમાં ભારતીય ટીમનું પ્રદર્શન ખૂબ જ ખરાબ રહ્યું છે, જેને પગલે દરેક ક્રિકેટ પ્રેમીઓના મોઢે એક જ વાત છે કે આ વખતની ધોની બ્રિગેડ ખાસ કમાલ નહીં કરી શકે, જ્યારે ક્રિકેટ વિશ્લેષકોનું માનવું છે કે ટીમ ઇન્ડિયા આ વખતે પણ વર્લ્ડ ચેમ્પિયન બનવા માટે સક્ષમ છે.